বিশ্ব সঙ্গীতঃ নুসরাত ফতেহ্‌ আলি খান, ১৪ বছর পর
সুফি সম্রাট নুসরাত ফতেহ্‌ আলি খানের ১৪তম মৃত্যু বার্ষিকি উপলক্ষে শুনুন তাঁর গাওয়া গান “আল্লাহু”।
ঠিক ১৪ বছর আগে অগাস্ট মাসের ১৬ তারিখ, দক্ষিন এশিয়ার বরেন্য শিল্পী নুসরাত ফতেহ্ আলি খান মারা যান। সঙ্গীত জগতে তাঁর অনুপস্থিতি সারা বিশ্বের সুফি প্রেমী আজও তা মেনে নিতে পারেনা। সুফি সঙ্গীতের সর্বকালের সর্বসেরা গায়ক হিসেবেই সবাই তাঁকে চেনে। অসাধারন কন্ঠস্বর তাঁর, আর সে কন্ঠে কাওয়ালি গেয়ে তিনি বিশ্বের মন জয় করেছেন। এই পবিত্র রমজান মাসে তারই একটি জনপ্রিয় কাওয়ালি আপনাদেরকে শোনাচ্ছি – আল্লাহু। নুসরাত ফতেহ্ আলি খান। জন্ম ফাইসালাবাদ, পাকিস্তানে। কিন্তু শুধু পাকিস্তান না, ৪০টির বেশি দেশে গিয়ে তিনি অনুষ্ঠান করেছেন এবং মানুষের মনরঞ্জন করেছেন। ১২৫টি কাওয়ালির সিডি বের করে তিনি গিনিজ বুক অফ ওয়ার্ল্ড রেকর্ডে তাঁর জায়গা করে নেন। ২০০১ সালের মধ্যে আর কোন গায়ক এতগুলো কাওয়ালীর সিডি বের করতে পারেন নি। ১৯৯৭ সালে তিনি কিডনী রোগের চিকিৎসার জন্য যুক্তরাষ্ট্রের পথে রওয়ানা হয়েছিলেন, কিন্ তু পথেই মারা যান। তার ১৪ বছর পর, আজ শুনছেন তাঁর গান “আল্লাহু”।